Publication: Magyar Közlöny
Issue: MK-1998-2 (Year: 1998, Number: 2)
Era: 1990-2004
Section: az 5/1998. (I. 16.) IKIM rendelethez
Paragraph Index: 456

4. VIZSGÁLATI ELJÁRÁS Kövessük az általános információknál megadott eljárást, majd folytassuk a következőképpen: Öntsünk a desztillációs lombikba a próbadarab tömegétől függően, grammonként 100 ml ciklohexanont, helyezzük be az extraháló edényt, melyben előzőleg elhelyeztük a próbadarabot tartalmazó üvegszűrő-tégelyt és — enyhén megdöntve — az elválasztó lemezt. Helyezzük be a visszafolyós hűtőt. A lombik tartalmát forraljuk fel, és extraháljunk 60 percig, legalább 12 ciklus/óra sebességgel. Az extrahálás és a hűtés után távolítsuk el az extraháló edényt, vegyük ki az üvegszűrő-tégelyt, és távolítsuk el a porózus elválasztó lemezt. Mossuk át az üvegszűrő-tégely tartalmát háromszor vagy négyszer kb. 60 ˚C-ra felmelegített, 50%- os etilalkohollal, majd ezt követően 1 liter 60 ˚C-os vízzel. 1998/2. szám Ne alkalmazzunk leszívást a mosási művelet közben. Hagyjuk a folyadékot magától lefolyni, ezután alkalmazzuk a leszívást. Végül szárítsuk meg, hűtsük le, majd mérjük meg az üvegszűrőt a szálmaradékkal.

Source: https://magyarkozlony.hu/hivatalos-lapok/3095830e5a2717b6fef4d87fd6b8f37ac033eb29/dokumentumok/cbdef739fc236a1e74e45c3e21c623f1622875f4/letoltes